CELEX: 52018PC0517
Language: et
Date: 2018-07-05
Title: Ettepanek: NÕUKOGU OTSUS allkirjastada Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“

EUROOPA KOMISJON
            Brüssel,5.7.2018
            COM(2018) 517 final
            2018/0274(NLE)
            Ettepanek:
            NÕUKOGU OTSUS
            allkirjastada Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“ 
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Pärast WTO vaekogu aruande vastuvõtmist 19. aprillil 2017 WTO vaidluste lahendamise menetluses DS492 Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi, mille Hiina Rahvavabariik algatas Euroopa Liidu vastu, tuli Euroopa Liidul järgida selle tulemusi. Vaekogu leidis eelkõige, et EL pidanuks WTO eeskirjade alusel tarnijariikidele koguste eraldamisel tariifikvootide raames võtma arvesse „eritegurit“ ehk Hiina suurenenud suutlikkust eksportida kodulinnulihatooteid ELi pärast sanitaarmeetmete leevendamist juulis 2008. Vastavalt WTO eeskirjadele algas vaekogu aruande rakendamise mõistlik ajavahemik 19. aprillil 2017.
            
            
               12. märtsil 2018 volitas nõukogu komisjoni alustama Hiinaga läbirääkimisi vastastikku kokkulepitud lahenduse leidmiseks. Läbirääkimiste sisu ja edenemise küsimustes on nõukoguga (kaubanduspoliitika komiteega) korrapäraselt konsulteeritud. Hiinaga peetud läbirääkimiste tulemusena koostati kirjavahetuse vormis leping (edaspidi „leping“), mis parafeeriti 18. juunil 2018 Genfis. Lepingus tuleks austada ka teiste tarnijate õigusi, mis olid varem kokku lepitud GATTi XXVIII artikli kontekstis peetud läbirääkimistel. Komisjon peab samuti tagama tariifikvootide läbipaistva ja asjakohase haldamise.
            
            
               Tai on osutanud, et ta nõustub lepingus sätestatud tariifikvootide eraldamisega Hiinale ning me loodame saada neilt kirjaliku kinnituse lähiajal (ja igal juhul enne käesoleva lepingu allkirjastamist).
            
            
               Seega teeb Euroopa Komisjon nõukogule ettepaneku anda luba lepingu allkirjastamiseks, tingimusel et see sõlmitakse hiljem. 
            
            
               •Kooskõla poliitikavaldkonnas praegu kehtivate õigusnormidega
            
            
               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               •Kooskõla muude liidu tegevuspõhimõtetega
            
            
               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Euroopa Liidu toimimise lepingu artikkel 207 koostoimes Euroopa Liidu toimimise lepingu artikli 218 lõikega 5 rahvusvaheliste lepingute allkirjastamise kohta.
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse Euroopa Liidu toimimise lepingu artikli 3 lõike 1 punkti e kohaselt liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               •Proportsionaalsus
            
            
               Meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               •Vahendi valik
            
         
         
            
               ELi toimimise lepingu artikli 218 lõikega 5 on ette nähtud nõukogu otsus, millega antakse lepingu allkirjastamise luba.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               •Konsulteerimine sidusrühmadega
            
            
               Tegevuskava avaldamine, korrapärane konsulteerimine tööstuse, sidusrühmade ja liikmesriikidega. Pärast tegevuskava avaldamist saadi jaanuaris 2018 kodulinnuliha, munade ja ulukiliha Euroopa kaubandusühenduselt (European Poultry, Egg and Game Association, EPEGA) tagasiside, milles selgelt väljendati toetust kõnealuste lisakvootide avamiseks. 
            
            
               •Eksperdiarvamuste kogumine ja kasutamine
            
            
               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               •Mõjuhinnang
            
            
               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               •Õigusnormide toimivus ja lihtsustamine
            
            
               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel. 
            
            
               •Põhiõigused
            
            
               Ei kohaldata.
            
            
               4.MÕJU EELARVELE
            
            
               Vt finantsselgitus.
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               Komisjon teeb nõukogule ettepaneku allkirjastada liidu nimel kirjavahetuse vormis leping Hiinaga. Sellega koos tehakse nõukogule eraldi ettepanek vastastikku kokkulepitud lahenduse kohta lepingu sõlmimiseks.
            
            
               Lepingu tulemused on järgmised:
            
         
         
            
               Euroopa Liit avab järgmised tariifikvoodid:
            
            
               –tariifireal 1602.3929 tariifikvoot koguses 6 060 tonni (millest riigile ette nähtud eraldis on Hiina puhul 6 000 tonni ja kõigi muude riikide puhul 60 tonni), kvoodijärgse tollimaksumääraga 10,9 %;
            
            
               –tariifireal 1602.3985 tariifikvoot koguses 660 tonni (millest riigile ette nähtud eraldis on Hiina puhul 600 tonni ja kõigi muude riikide puhul 60 tonni), kvoodijärgse tollimaksumääraga 10,9 %;
            
            
               –tariifireal 1602.3219 tariifikvoot erga omnes koguses 5 000 tonni, kvoodijärgse tollimaksumääraga 8 %.
            
            
               Vastavalt ühise turukorralduse ühtse määruse (määrus (EL) nr 1308/2013) artikli 187 punktile a võtab komisjon vastu rakendusmäärused asjaomaste kvootide laiendamiseks ja haldamiseks.
            
            
               Need rakendusmeetmed koostatakse samal ajal käesoleva ettepanekuga.
            
            
               Pärast tariifikvootide avamist teatavad EL ja Hiina WTO vaekogule lepingust kui vastastikku kokkulepitud lahendusest vaidluses DS492. 
            
            
               •Selgitavad dokumendid (direktiivide puhul)
            
            
               Ei kohaldata.
            
            
               •Ettepaneku sätete üksikasjalik selgitus
            
            
               Ei kohaldata.
            
            
               2018/0274 (NLE)
            
            
               Ettepanek:
            
            
               NÕUKOGU OTSUS
            
            
               allkirjastada Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“ 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes selle artikli 218 lõikega 5, 
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)12. märtsil 2018 volitas nõukogu komisjoni alustama läbirääkimisi Hiinaga vastastikku kokkulepitud lahenduse leidmiseks WTO vaidluste lahendamise menetluses DS492 Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi.
            
         
         
            
               (2)Läbirääkimised on lõpule viidud ja kirjavahetuse vormis leping Euroopa Liidu ja Hiina vahel parafeeriti 18. juunil 2018.
            
            
               (3)Leping tuleks liidu nimel allkirjastada, tingimusel et see sõlmitakse hilisemal kuupäeval,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Käesolevaga kiidetakse heaks Euroopa Liidu ja Hiina vahelise kirjavahetuse vormis lepingu allkirjastamine, tingimusel et kõnealune leping
                  1
                sõlmitakse.
            
            
               Allakirjutatava lepingu tekst on lisatud käesolevale otsusele. 
            
            
               Artikkel 2
            
            
               Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
            
            
               Artikkel 3
            
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
            
               FINANTSSELGITUS
            
            
                     
                     
                        Lisa
                     
                     
                        FINANTSSELGITUS 
                     
                  
                  
                     
                        FinancSt/18/ 2693978
                     
                     
                        CMaj 
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2626366 
                     
                  
               
                     
                  
                  
                     
                        KUUPÄEV: 7.5.2018
                     
                     
                  
               
                     
                        1.
                     
                  
                  
                     
                        EELARVERUBRIIK:
                     
                     
                        Peatükk 12 – tollimaksud ja muud maksud
                     
                     
                  
                  
                     
                        ASSIGNEERINGUD:
                     
                     
                        22 844 miljonit eurot
                     
                     
                         
                     
                  
               
                     
                        2.
                     
                  
                  
                     
                        PEALKIRI: Ettepanek: NÕUKOGU OTSUS allkirjastada Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“
                     
                     
                     
                  
               
                     
                        3.
                     
                  
                  
                     
                        ÕIGUSLIK ALUS: Euroopa Liidu toimimise leping, eriti selle artikkel 207 koostoimes artikli 218 lõikega 5. 
                     
                  
               
                     
                        4.
                     
                  
                  
                     
                        EESMÄRGID: pärast WTO vaidluste lahendamise menetlust DS492 anda luba kirjutada alla leping tariifikvootide avamiseks teatavate kodulinnulihatoodete osas, eraldades eraldi kogused Hiinale ja kõigile muudele riikidele.
                     
                  
               
                     
                        5.
                     
                  
                  
                     
                        FINANTSMÕJU
                     
                  
                  
                     
                        JOOKSEV EELARVEPERIOOD
                        2018
                        (miljonites eurodes)
                     
                  
                  
                     
                        EELARVEAASTA
                     
                     
                        2019
                     
                     
                        (miljonites eurodes)
                     
                  
                  
                     
                        JÄRGMISED EELARVEAASTAD
                     
                     
                        alates 2020. aastast
                     
                     
                        (miljonites eurodes)
                     
                  
               
                     
                        5.0
                     
                  
                  
                     
                        KULUD
                     
                     
                        –
                              ELi EELARVEST MAKSTAVAD
                        (TOETUSED/SEKKUMISED)
                     
                     
                        –
                              RIIGIASUTUSED
                     
                     
                        –
                              MUUD
                     
                  
                  
                     
                        EI KOHALDATA
                     
                  
                  
                     
                        –
                     
                  
                  
                     
                        –
                     
                  
               
                     
                        5.1
                     
                  
                  
                     
                        TULUD
                     
                     
                        –
                              ELi OMAVAHENDID 
                        (LÕIVUD/TOLLIMAKSUD)
                     
                     
                        –
                              RIIKLIKUD
                     
                  
                  
                     
                        EI KOHALDATA
                     
                  
                  
                     
                        –
                     
                  
                  
                     
                        –
                     
                  
               
                     
                        5.2
                     
                  
                  
                     
                        ARVUTUSMEETOD:
                     
                  
               
                     
                        6.0
                     
                  
                  
                     
                        KAS PROJEKTI SAAB RAHASTADA JOOKSVA EELARVE ASJAOMASES PEATÜKIS KIRJENDATUD ASSIGNEERINGUTEST?
                     
                  
                  
                     
                        JAH EI
                     
                  
               
                     
                        6.1
                     
                  
                  
                     
                        KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL?
                     
                  
                  
                     
                        JAH EI
                     
                  
               
                     
                        6.2
                     
                  
                  
                     
                        KAS ON VAJA LISAEELARVET?
                     
                  
                  
                     
                        JAH EI
                     
                  
               
                     
                        6.3
                     
                  
                  
                     
                        KAS TULEVASTESSE EELARVETESSE ON VAJA KIRJENDADA ASSIGNEERINGUID?
                     
                  
                  
                     
                        JAH EI
                     
                  
               
                     
                        MÄRKUSED: Tariifikvootide avamise finantsmõju on hinnatud finantsselgituses, mis on lisatud komisjoni ettepanekule võtta vastu nõukogu otsus lepingu sõlmimise kohta Euroopa Liidu ja Hiina Rahvavabariigi vahel.
                     
                  
               
         
         
            
                  
                     (1)
                  
                        Lepingu tekst avaldatakse koos selle sõlmimise otsusega.
               
            
      
    ---documentbreak--- 
      
         
               EUROOPA KOMISJON
            Brüssel,5.7.2018
            COM(2018) 517 final
            LISA
            järgmise dokumendi juurde:
            Ettepanek:NÕIKOGU OTSUS
            allkirjastada Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“
            
               
         
         
            
               LISA 
            
            
               KIRJAVAHETUSE VORMIS LEPING
            
            
            
               Euroopa Liidu ja Hiina Rahvavabariigi vahel vaidluses DS492 Euroopa Liit – „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“ 
            
            
            
               A. Euroopa Liidu kiri
            
            
            
               Lugupeetud kirjasaaja 
            
            
            
               Mul on au saata Teile eespool nimetatud WTO vaidluse ja meie läbirääkimiste tulemused vastastikku kokkulepitud lahenduse leidmiseks. 
            
            
            
               Euroopa Liit avab järgmised tariifikvoodid
                  1
               :
            
            
            
               tariifireal 1602.3929 tariifikvoot koguses 6 060 tonni (millest riigile ette nähtud eraldis on Hiina puhul 6 000 tonni ja kõigi muude riikide puhul 60 tonni), kvoodijärgse tollimaksumääraga 10,9 %;
            
            
            
               tariifireal 1602.3985 tariifikvoot koguses 660 tonni (millest riigile ette nähtud eraldis on Hiina puhul 600 tonni ja kõigi muude riikide puhul 60 tonni), kvoodijärgse tollimaksumääraga 10,9 %;
            
            
            
               tariifireal 1602.3219 tariifikvoot erga omnes koguses 5 000 tonni, kvoodijärgse tollimaksumääraga 8 %.
            
            
         
         
            
               Lepingu jõustumiseks teatavad Euroopa Liit ja Hiina teineteisele oma siseriiklike menetluste lõpuleviimisest. Leping jõustub 14 päeva pärast viimase teate kättesaamise kuupäeva. Euroopa Liit avab eespool nimetatud tariifikvoodid alates käesoleva lepingu jõustumisest.  
            
            
                
            
            
               Pärast tariifikvootide avamist teatavad Euroopa Liit ja Hiina sellest lepingust vaekogule kui vaidluste lahendamist reguleerivate eeskirjade ja protseduuride käsitusleppe artikli 3 lõike 6 kohaselt vastastikku kokku lepitud lahendusest vaidluses DS492 Euroopa Liit – „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“. Selle põhjal kinnitab Hiina, et vaidluses DS492 ei taotle ta vaidluste lahendamist reguleerivate eeskirjade ja protseduuride käsitusleppe artikli 21 lõike 5 alusel menetluste algatamist ega taotle vaidluste lahendamist reguleerivate eeskirjade ja protseduuride käsitusleppe artikli 22 lõike 6 alusel kontsessioonide ega muude kohustuste peatamist nii kaua, kuni Euroopa Liit täidab kõiki oma käesolevast lepingust tulenevaid kohustusi.
            
            
            
               Oleksin tänulik, kui kinnitaksite, et Teie valitsus on eespool nimetatuga nõus. 
            
            
            
               Mul on au teha ettepanek, et kui Teie valitsus nõustub eespool nimetatuga, moodustaksid käesolev kiri ja Teie kinnitus üheskoos Euroopa Liidu ja Hiina Rahvavabariigi vahelise kirjavahetuse vormis lepingu.
            
            
            
               Lugupidamisega
            
            
            
               Koopia: Tai
            
            
            
               Euroopa Liidu nimel
            
            
            
            
               B. Hiina kiri
            
            
            
            
               Lugupeetud kirjasaaja 
            
            
         
         
            
               Mul on au teatada, et sain kätte teie tänase kuupäevaga kirja, mille sisu on järgmine:
            
            
            
               „Mul on au saata Teile eespool nimetatud WTO vaidluse ja meie läbirääkimiste tulemused vastastikku kokkulepitud lahenduse leidmiseks. 
            
            
            
               Euroopa Liit avab järgmised tariifikvoodid
                  2
               :
            
            
            
               tariifireal 1602.3929 tariifikvoot koguses 6 060 tonni (millest riigile ette nähtud eraldis on Hiina puhul 6 000 tonni ja kõigi muude riikide puhul 60 tonni), kvoodijärgse tollimaksumääraga 10,9 %;
            
            
            
               tariifireal 1602.3985 tariifikvoot koguses 660 tonni (millest riigile ette nähtud eraldis on Hiina puhul 600 tonni ja kõigi muude riikide puhul 60 tonni), kvoodijärgse tollimaksumääraga 10,9 %;
            
            
            
               tariifireal 1602.3219 tariifikvoot erga omnes koguses 5 000 tonni, kvoodijärgse tollimaksumääraga 8 %.
            
            
            
               Lepingu jõustumiseks teatavad Euroopa Liit ja Hiina teineteisele siseriiklike menetluste lõpuleviimisest. Leping jõustub 14 päeva pärast viimase teate kättesaamise kuupäeva. Euroopa Liit avab eespool nimetatud tariifikvoodid alates käesoleva lepingu jõustumisest.  
            
            
                
            
            
               Pärast tariifikvootide avamist teatavad Euroopa Liit ja Hiina sellest lepingust vaekogule kui vaidluste lahendamist reguleerivate eeskirjade ja protseduuride käsitusleppe artikli 3 lõike 6 kohaselt vastastikku kokku lepitud lahendusest vaidluses DS492 Euroopa Liit – „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“. Selle põhjal kinnitab Hiina, et vaidluses DS492 ei taotle ta vaidluste lahendamist reguleerivate eeskirjade ja protseduuride käsitusleppe artikli 21 lõike 5 alusel menetluste algatamist ega taotle vaidluste lahendamist reguleerivate eeskirjade ja protseduuride käsitusleppe artikli 22 lõike 6 alusel kontsessioonide ega muude kohustuste peatamist nii kaua, kuni Euroopa Liit täidab kõiki oma käesolevast lepingust tulenevaid kohustusi.“
            
            
            
               Mul on au kinnitada, et minu valitsus on eespool esitatud kirjaga nõus.
            
            
            
            
               Hiina Rahvavabariigi nimel
            
         
         
            
            
            
            
         
         
            
                  
                     (1)
                  
                        Kahe esimese tariifikvoodi Hiinale eraldamine on kokku lepitud Taiga. 
               
               
                  
                     (2)
                  
                        Kahe esimese tariifikvoodi Hiinale eraldamine on kokku lepitud Taiga.